《春日白苎词》
明代·屠瑶瑟

条风吹花花拂筝，上林宫柳闻啼莺。
日暖高台栖落英，翩跹粉蝶双翅轻。
梨花细雨不胜情，夜月宝瑟杳无声。
游人连袂出东城，杏衫榴裙挟玉笙。
贱妾不言泪暗倾，别恨萦牵羞独行。

作者简介：（1574—1600）浙江鄞县人，字湘灵。屠隆女。士人黄振古妻。与隆媳沈七襄皆能诗。常唱和闺中。万历二十八年冬七襄与湘灵先后死。两家汇刻其所作称《留香草》。
甬上耆旧诗·卷十九